b'\n_START_ARTICLE_\nTelevizijski producent\n_START_PARAGRAPH_\nTelevizijski producent koordinira in nadzoruje izdelavo televizijske oddaje ali serije od zamisli do kon\xc4\x8dnega izdelka. Tradicionalno so se producenti osredoto\xc4\x8dali predvsem na poslovni in organizacijski vidik produkcije - prora\xc4\x8dun, pogodbe, urnike idr., predvsem v ameri\xc5\xa1ki televizijski industriji pa imajo danes bolj neposreden vpliv na produkcijo in sodelujejo pri ustvarjanju scenarija, scenografiji, izboru igralcev in celo re\xc5\xbeiji. _NEWLINE_Pogosto je producent hkrati tudi scenarist, v\xc4\x8dasih pa katero od vlog producenta prevzame celo glavni igralec.'